**Csatlakoztunk a Bursa Hungaricához**

**A pályázat benyújtásának módja és határideje**

A pályázatok kezelésére a Bursa Hungarica Elektronikus Pályázatkezelési és Együttműködési Rendszer szolgál. *[elérhetősége:* <https://bursa.emet.hu/paly/palybelep.aspx>*]*

**A pályázatbeadáshoz az EPER-Bursa rendszerben egyszeri pályázói regisztráció szükséges.** Azok a pályázók, akik a korábbi pályázati évben regisztráltak a rendszerben, nem regisztrálhatnak újra, ők a meglévő felhasználónév és jelszó birtokában léphetnek be a rendszerbe.

**Az EPER-Bursa rendszerben a pályázók a regisztrációt követően maguk rögzítik adataikat. Az itt elkészített és véglegesített pályázatot kinyomtatva, aláírva kell benyújtani a Balkányi Polgármesteri Hivatalhoz.**

**A pályázat rögzítésének és az önkormányzathoz történő benyújtásának határideje:**

**2023. november 3.**

***A pályázók köre***

**„A” típusú pályázatot nyújthatnak be:**

azok **a Balkány közigazgatási területén lakóhellyel rendelkező,** **hátrányos szociális helyzetű** felsőoktatási **hallgatók**, akik felsőoktatási intézményben (felsőoktatási hallgatói jogviszony keretében) **teljes idejű (nappali munkarend),** alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat.

**„B” típusú pályázatot nyújthatnak be:**

azok **a Balkány közigazgatási területén lakóhellyel rendelkező, hátrányos szociális helyzetű fiatalok**, akik:

**a) a 2023/2024. tanévben utolsó éves, érettségi előtt álló középiskolások;**

**vagy**

b) felsőfokú diplomával nem rendelkező, felsőoktatási intézménybe még felvételt nem nyert érettségizettek;

és a **2024/2025 tanévtől kezdődően** felsőoktatási intézmény keretében **teljes idejű (nappali munkarend**) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

**Nem részesülhet ösztöndíjban az a pályázó, aki:**

- középiskolai akkreditált iskolarendszerű felsőfokú szakképzésben vesz részt

- a Magyar Honvédség és a fegyveres szervek hivatásos és szerződéses állományú hallgatója

- doktori (PhD) képzésben vesz részt

- kizárólag külföldi intézménnyel áll hallgatói jogviszonyban

**Az ösztöndíj időtartama**

"A" típusú pályázat: 10 hónap, azaz két egymást követő tanulmányi félév (a 2023/2024. tanév második féléve és a 2024/2025. tanév első féléve);

"B" típusú pályázat: 3x10 hónap, azaz hat egymást követő tanulmányi félév (a 2024/2025. tanév, a 2025/2026. tanév és a 2026/2027. tanév).